การเปิดวาระการประชุมวิกิเมเนียที่ประเทศอิสราเอล ในเดือนสิงหาคม ค.ศ. 2011
ภาพถ่ายกลุ่ม
แสตมป์ชุดวันแรกจำหน่าย ของ"วิกิเมเนีย 2011 - ไฮฟา ประเทศอิสราเอล", ที่ออกโดยไปรษณีย์อิสราเอล เมื่อวันที่ 2 สิงหาคม ค.ศ. 2011
**วิกิเมเนีย 2011** (อังกฤษ: Wikimania 2011) เป็นการประชุมวิกิเมเนียครั้งที่เจ็ด ซึ่งจัดขึ้น ณ ไฮฟา ประเทศอิสราเอล เมื่อวันที่ 4–7 สิงหาคม ค.ศ. 2011

ประวัติ
-------

สถานที่จัดการประชุมคือหอประชุมไฮฟา และอยู่ติดกันกับศูนย์วัฒนธรรมเบย์เฮชต์บนภูเขาคาร์เมล ผู้บรรยายประเด็นสำคัญประกอบด้วยโยไช เบงเกลอร์ ซึ่งเป็นครูที่เบิร์กแมนเซนเตอร์ฟอร์อินเทอร์เน็ตแอนด์โซไซตี มหาวิทยาลัยฮาร์วาร์ด และโจเซฟ เอ็ม รีเกิล จูเนียร์ แห่งสถาบันเทคโนโลยีแมสซาชูเซตส์ ซึ่งเป็นผู้เขียนหนังสือ*กูดเฟธคอลลาโบเรชัน: เดอะคัลเจอร์ออฟวิกิพีเดีย* เมียร์ ชีทริท ซึ่งเป็นหัวหน้าคณะกรรมการฝ่ายวิทยาศาสตร์และเทคโนโลยีที่เนสเสท ยังพูดในที่ประชุม เช่นเดียวกับโยนา ยาฮาฟ ผู้เป็นนายกเทศมนตรีของเมืองไฮฟา โดยมีหนึ่งในผู้สนับสนุนการประชุมนี้คือมหาวิทยาลัยไฮฟา การประชุมมีความโดดเด่นด้วย 125 วาระการประชุมในห้าลู่ทางพร้อมกัน และมีชาววิกิมีเดียเข้าร่วมการประชุมถึง 720 คน จากประเทศต่าง ๆ 56 ประเทศ รวมทั้งบางส่วนที่ไม่มีความสัมพันธ์ทางการทูตกับอิสราเอล

ในการสัมภาษณ์กับหนังสือพิมพ์ฮาเร็ตซ์ จิมมี เวลส์ ซึ่งเป็นผู้ร่วมก่อตั้งวิกิพีเดียได้ตั้งข้อสังเกตว่ามีการเรียกร้องให้คว่ำบาตรการประชุมในประเทศอิสราเอล เช่นเดียวกับที่มีการต่อต้านการประชุมในประเทศอียิปต์เมื่อปี ค.ศ. 2008 เขากล่าวว่าแม้จะมีความขัดแย้งในหมู่ผู้แก้ไขบทความบนความขัดแย้งระหว่างอิสราเอลและปาเลสไตน์ และความพยายามโดยกลุ่มที่เห็นด้วยกับอิสราเอลในการรับสมัครผู้แก้ไขบทความวิกิพีเดียเพิ่มเติม เขาเชื่อว่าบทความวิกิพีเดียส่วนใหญ่ยังคงเป็นกลางในตัวบท และกล่าวว่า "มุมมองที่เป็นกลางไม่สามารถต่อรองได้"

ซู การ์ดเนอร์ ซึ่งเป็นผู้อำนวยการบริหารมูลนิธิวิกิมีเดีย ได้พูดในที่ประชุมเกี่ยวกับชาวตะวันตก ว่าผู้ชายได้มีส่วนครอบงำความคิดซึ่งเป็นลักษณะของวิกิพีเดียในปัจจุบัน ในช่วงท้ายของพิธีปิด ณ วันที่ 7 สิงหาคม จิมมี เวลส์ ได้นำเสนอแสตมป์ชุดวันแรกจำหน่ายที่ออกโดยบริการไปรษณีย์อิสราเอลเนื่องในโอกาสครบรอบ 10 ปีของวิกิพีเดีย ในโครงการใหม่ที่ได้รับการอภิปรายเป็นความร่วมมือกับสถาบันทางวัฒนธรรม เช่น แกลเลอรี, ห้องสมุด, พิพิธภัณฑ์ และหอจดหมายเหตุ ภายหลังจากการประชุม ผู้เข้าร่วมการประชุมได้รับข้อเสนอทัวร์ฟรีจากเมืองไฮฟา, เยรูซาเลม, นาซาเรธ หรือเอเคอร์ ทั้งนี้ เช ยาเกอร์ ผู้ซึ่งก้าวลงจากตำแหน่งประธานของวิกิมีเดียอิสราเอล ได้กล่าวว่า สำหรับอิสราเอลแล้ว ได้จัดการประชุมในไฮฟาเหมือนการเป็นเจ้าภาพการแข่งขันกีฬาโอลิมปิก

อ้างอิง
-------


คอมมอนส์ มีภาพและสื่อเกี่ยวกับ:  
**วิกิเมเนีย 2011**

1. ↑  Wikimania 2011 main page. Wikimania2011.wikimedia.org. Retrieved on April 20, 2012.
2. ↑  Avigayil Kadesh (July 14, 2011). "Israel hosts Wikimania 2011". *mfa.gov.il*. Israeli Ministry of Foreign Affairs. สืบค้นเมื่อ October 2, 2011.
3. 1 2  Levin, Verony (August 5, 2011). "Wikimania Conference at Its Peak; Founder Jimmy Wales to Speak Tomorrow". *TheMarker* (ภาษาฮิบรู). คลังข้อมูลเก่าเก็บจากแหล่งเดิมเมื่อ 2011-10-06. สืบค้นเมื่อ August 12, 2011.
4. ↑  Editor (Aug 7, 2011). "Wikimania 2011-Haifa". University of Haifa. คลังข้อมูลเก่าเก็บจากแหล่งเดิมเมื่อ 2012-03-31. สืบค้นเมื่อ October 29, 2012. `{{cite web}}`: `|author=` มีชื่อเรียกทั่วไป (help)
5. ↑  David Shamah (2013-08-18). "Israel's latest invention: Free hi-res aerial photos for all". The Times of Israel. คลังข้อมูลเก่าเก็บจากแหล่งเดิมเมื่อ 2019-05-27.
6. ↑  Wikimania hits Israel as conference opens เก็บถาวร 2015-07-12 ที่ เวย์แบ็กแมชชีน. The Jewish Chronicle (2011-08-05). Retrieved on April 20, 2012.
7. ↑  Aliyana Traison, Wikipedia founder: Israel-Palestine is heavily debated, but we're vigilant on neutrality, Haaretz, August 5, 2011.
8. ↑  When Knowledge Isn't Written, Does It Still Count?, New York Times
9. ↑  "Israel Philatelic Federation". คลังข้อมูลเก่าเก็บจากแหล่งเดิมเมื่อ 2013-10-20. สืบค้นเมื่อ 2015-03-31.
10. ↑  Yaron, Oded. (2008-04-02) Wikipedia leaders outline their vision as conference opens in Haifa. Haaretz.com. Retrieved on April 20, 2012.
11. ↑  Haifa hosts Wikimania Conference. Ynetnews.com (1995-06-20). Retrieved on April 20, 2012.